የኩላሊት ህክምናው በግብዓት አቅርቦት እጥረት እየተፈተነ ነው
አዲስ አበባ፡- ለኩላሊት ህክምና አስፈላጊው የግብዓት አቅርቦት እጥረት በመኖሩ ብዙዎችን መታደግና መድረስ እንዳልተቻለ የቅዱስ ጳውሎስ ሆስፒታል ሚሌኒየም ሜዲካል ኮሌጅ የኩላሊት ንቅለተከላ ህክምና ማዕከል አስታወቀ። የማዕከሉ ሜዲካል ዳይሬክተር
ዶክተር  ሞሚና
አህመድ በተለይ ለአዲስ
ዘመን ጋዜጣ እንደተናገሩት፤
የግብአት አቅርቦት ችግሩን
በቀላሉ በአሠራር መፍታት
ቢቻልም ትኩረት ተሰጥቶ
ባለመሠራቱ ብዙዎችን ማዳን
አልተቻለም። በተለይ የግዢ
መቆራረጥ ማሽኖችና መድሃኒቶች
በወቅቱ እንዳይደርሱ እንቅፋት
ሆኗል።  “ችግሩ
ከዕለት ወደ ዕለት
እየተባባሰ መጥቶ ዘወትር
ከእንቅልፍ የሚያባንን ሆኗል”
ያሉት ዶክተር ሞሚና፤
ባለሙያዎችም ከታካሚዎች እኩል
በሰቀቀን ውስጥ መሆናቸውን
ተናግረዋል። የግብአት አቅርቦት
እጥረት የተጀመረውን የኩላሊት
ንቅለ ተከላ ሥራ  ተስፋ እያሳጣ ነው። የኩላሊት ንቅለተከላ የተደረገላቸው ታካሚዎችም ተስፋ እያጡ እንዲመጡ አድርጓል። ለታካሚው በጊዜው መድሃኒት ካልደረሰ ህሙማኑ የሚሞቱበት አሊያም ለኢንፌክሽን የሚጋለጡበት ሁኔታ ሰፊ ነው። ይህ ደግሞ ለታካሚዎች ተስፋ ሰጥቶ ተስፋ መንጠቅን ያስከትላል ብለዋል። “ለኩላሊት ህክምና የሚያገለግለው መድሀኒት ከሌሎች የህክምና መድሀኒቶች ይለያል። ብዙ ጊዜ ተጫራቾች አይቀርቡበትም” ያሉት ሜዲካል ዳይሬክተሯ፤ በመንግሥት በኩል የግዢ ስርዓቱ ውስብስብ በመሆኑ በወቅቱ አይደርስም። በመሆኑም ችግሩ በአፋጣኝ እንዲፈታ ጥሪ አቅርበዋል። ይህ ካልሆነ ግን መዳን የሚችለው ብቻ ሳይሆን የዳኑም ዳግመኛ ሊታመሙ እንደሚችሉ ጠቅሰዋል። በአፋጣኝ መፍትሔ ካልተሰጠው ብዙዎችን ማትረፍም ስጋት ውስጥ ሊወድቅ እንደሚችል ገልጸዋል። ዶክተር ሞሚና እንደሚሉት፤
ህክምናው በመጠን እየተለካ
መድሀኒትን በደም ስር
የሚሰጥበት ነው። መጠኑ
ካነሰ ወይም ከበዛ
አሊያም አልቆ እስኪመጣ
ከተጠበቀ  በቀላሉ ለሌላ በሽታ ሊዳረግ ይችላል። በመሆኑም መድሀኒቱን አለምንም መቆራረጥ መወሰድ ይኖርበታል። ታካሚዎች በራሳቸው ሀገር፣ የራሳቸውን ቋንቋ የሚናገሩ ባለሙያዎች ባሉበትና በዘመድ ወዳጆቻቸው ተከበው ህክምናውን ማግኘት መቻላቸው እርካታን እንደሚሰጥ የሚገልጹት ዶክተር ሞሚና፤ ያም ሆኖ የአቅርቦቱ ችግር አንዳንድ ህሙማን ለውጭ ሀገር ህክምና ከፍተኛ የውጭ ምንዛሬ ከፍለውና ታክመው ከመጡ በኋላ በአገር ውስጥ ክትትል ለማድረግ እንዳይችሉ መሆናቸውን አስረድተዋል። ማዕከሉ የግብዓትና የቦታ ጥበት ችግር ቢቃለልለት አሁን ከሚሠራው በተሻለ መልኩ አገልግሎቱን መስጠት ያስችለዋል የሚሉት ሜዲካል ዳይሬክተሯ፤ እነዚህ ችግሮች እንዲፈቱ በተደጋጋሚ ጥያቄ ቢቀርብም መፍትሔ ግን አለመገኘቱን ተናግረዋል። ኢትዮጵያ ከልብ ህክምና እስከ ኩላሊት ንቅለ ተከላ ውስብስብ ህክምናዎችን ለዜጎቿ መስጠት ብትጀምርም የህክምና መሳሪያዎች፣ የመድሃኒት አቅርቦትና የገንዘብ እጥረት ዘርፉን ወደፊት እንዳይራመድ አድርጎታል፤ በመሆኑም አፋጣኝ መፍትሔ ሊሰጠው ይገባል ብለዋል።አዲስ ዘመን ጥቅምት 30/2012